Thomas Bach var aktiv som florettfekter i 1970-årene. Han vant i 1971 bronsemedaljen i juniorverdensmesterskapet og to år senere fikk han sølvmedalje i lagkonkurransen. I de olympiske sommerleker i 1976 ble Thomas Bach gullvinner i lagkonkurransen og samme år også verdensmester i lagkonkurransen. I verdensmesterskapet 1977 forsvarte han med laget verdensmestertittelen. Han ble i 1978 individuell tysk florettmester og vant europacupen i lagkonkurransen for florett. I 1979 fikk han bronsemedalje i lagkonkurransen i verdensmesterskapet i Melbourne.